pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลป้องปรามและตรวจสอบการแอบแฝงทำธุรกิจของคนต่างด้าวอย่างใกล้ชิด
วันอังคารที่ 24 มกราคม 2566
24/01/2566
รัฐบาลป้องปรามและตรวจสอบการแอบแฝงทําธุรกิจของคนต่างด้าวอย่างใกล้ชิด
วันจันทร์ที่ 23 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลติดตามการแอบแฝงทําธุรกิจในไทยของนักท่องเที่ยวอย่างใกล้ชิดและบังคับใช้กฎหมายอย่างเด็ดขาด
โดยมีมาตรการป้องปรามและตรวจสอบ เช่น
ให้คนไทยที่ร่วมลงทุนแสดงหลักฐานรับรองทางการเงินจากธนาคารว่าเพียงพอที่จะร่วมลงทุนในขั้นตอนการจด
ทะเบียนธุรกิจ เมื่อจดทะเบียนแล้วมีการใช้คนไทยกระทําการในลักษณะนอมินีเพื่อเลี่ยงกฎหมายหรือไม่
หากพบคนไทยถือหุ้นแทนคนต่างด้าว หรือมีชื่อเข้าร่วมโดยไม่ได้ลงทุนจริง
หรือสนับสนุนคนต่างด้าวให้ประกอบธุรกิจโดยเลี่ยงกฎหมาย มีโทษจําคุกสูงสุด 3 ปี ปรับ 1 แสน – 1
ล้านบาท และมีโทษปรับรายวันอีกวันละ 10,000 – 50,000 บาทจนกว่าจะเลิกฝ่าฝืนกฎหมาย
ส่วนคนต่างด้าวจะมีความผิดทางอาญาต้องถูกส่งกลับประเทศและห้ามมิให้เข้ามาในราชอาณาจักรไทยอีก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด สธ. กำชับทุกจังหวัดเฝ้าระวังสถานการณ์ PM 2.5 หากเกินเกณฑ์มาตรฐานให้เปิดศูนย์ปฏิบัติการฯ รับมือ
วันอังคารที่ 24 มกราคม 2566
ปลัด สธ. กําชับทุกจังหวัดเฝ้าระวังสถานการณ์ PM 2.5 หากเกินเกณฑ์มาตรฐานให้เปิดศูนย์ปฏิบัติการฯ รับมือ
ปลัดกระทรวงสาธารณสุข กําชับทุกจังหวัดเฝ้าระวังสุขภาพประชาชนจากผลกระทบฝุ่น PM 2.5 หลังสถานการณ์ค่าฝุ่นเริ่มมีแนวโน้มเพิ่มขึ้น หากเกินเกณฑ์มาตรฐานให้พิจารณาเปิดศูนย์ปฏิบัติการฉุกเฉินด้านการแพทย์และสาธารณสุขบริหารจัดการสถานการณ์
ปลัดกระทรวงสาธารณสุข กําชับทุกจังหวัดเฝ้าระวังสุขภาพประชาชนจากผลกระทบฝุ่น PM 2.5 หลังสถานการณ์ค่าฝุ่นเริ่มมีแนวโน้มเพิ่มขึ้น หากเกินเกณฑ์มาตรฐานให้พิจารณาเปิดศูนย์ปฏิบัติการฉุกเฉินด้านการแพทย์และสาธารณสุขบริหารจัดการสถานการณ์ เผยขณะนี้มี 23 จังหวัด เตรียมเปิดศูนย์ปฏิบัติการฯแนะประชาชนตรวจสอบค่าฝุ่นและปรับกิจกรรมการดําเนินชีวิต
วันนี้ (24 มกราคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า สถานการณ์ค่าฝุ่นละอองขนาดเล็ก PM 2.5 ของประเทศไทยมีแนวโน้มเพิ่มสูงขึ้น จึงกําชับให้สํานักงานสาธารณสุขจังหวัดทุกแห่งเฝ้าระวังติดตามสถานการณ์อย่างใกล้ชิด หากจังหวัดใดที่มีค่าฝุ่น PM2.5 เกิน 51 มคก./ลบ.ม. ติดต่อกันเกิน 3 วัน ให้พิจารณาเปิดศูนย์ปฏิบัติการฉุกเฉินด้านการแพทย์และสาธารณสุข (Public Health Emergency Operation Center : PHEOC) เพื่อบริหารจัดการสถานการณ์อย่างเป็นระบบ ส่วนจังหวัดที่มีค่า PM 2.5 ระหว่าง 37.6-50 มคก./ลบ.ม. ให้เปิดศูนย์บัญชาการสถานการณ์ (OC) ระดับจังหวัดรองรับ รวมถึงให้เร่งรัดสื่อสารความรู้แก่ประชาชนในการป้องกันตนเองจากฝุ่น PM2.5 แจ้งเตือนถึงความเสี่ยงและผลกระทบทางสุขภาพ โดยขณะนี้มี 24 จังหวัด ที่มีค่าฝุ่น PM2.5 เกินมาตรฐาน ได้แก่ เชียงใหม่ ลําปาง ลําพูน แพร่ พะเยา พิษณุโลก สุโขทัย นครสวรรค์ อุทัยธานี นนทบุรี ปทุมธานี ลพบุรี สระบุรี อ่างทอง นครปฐม สมุทรสาคร สมุทรสงคราม สุพรรณบุรี สมุทรปราการ ชลบุรี ระยอง สระแก้ว ขอนแก่น และ กทม. ซึ่งจังหวัดสมุทรสงคราม ได้เปิดศูนย์ปฏิบัติการฯ แล้ว ส่วนอีก 23 จังหวัด อยู่ระหว่างเฝ้าระวังสถานการณ์และเตรียมเปิดศูนย์ปฏิบัติการฯ
นพ.โอภาส กล่าวต่อว่า ข้อมูลจากระบบรายงานสุขภาพของกระทรวงสาธารณสุข ณ วันที่ 24 มกราคม 2566 พบว่า มีผู้ป่วยด้วยโรคที่เกี่ยวข้องกับมลพิษทางอากาศ รวม 212,674 ราย เพิ่มขึ้นจากสัปดาห์ที่ผ่านมา 96,109 ราย ส่วนใหญ่เป็นกลุ่มโรคทางเดินหายใจ กลุ่มโรคผิวหนังอักเสบ กลุ่มโรคตาอักเสบ ได้ให้สถานพยาบาลทุกแห่งเตรียมความพร้อม ยาและเวชภัณฑ์ เพื่อรองรับการดูแลผู้ป่วยจากปัญหามลพิษทางอากาศแล้ว ทั้งนี้ ขอให้ประชาชนติดตามสถานการณ์ฝุ่นในพื้นที่จากแอปพลิเคชัน Air4Thai พร้อมกับปรับกิจกรรมการดําเนินชีวิตประจําวัน หากค่าฝุ่น PM2.5 เกินมาตรฐาน ขอให้ลดกิจกรรม/การออกกําลังกายกลางแจ้ง หากต้องอยู่ในพื้นที่ค่าฝุ่นสูง ควรใส่หน้ากากชนิด N95 และไม่ควรอยู่เป็นเวลานาน สําหรับประชาชนทั่วไปสามารถใส่หน้ากากป้องกันฝุ่นละอองขนาดเล็กได้ ส่วนอาการที่เกิดจากผลกระทบของฝุ่น PM 2.5 อาทิ แสบตา แสบจมูก อึดอัด แน่นหน้าอก หายใจไม่สะดวก ปวดศีรษะ อาเจียน ระคายเคืองผิวหนัง ซึ่งหากอาการไม่ทุเลาควรไปพบแพทย์
****************************** 24 มกราคม 2566
รัฐบาลไทย-ข่าวทำเนียบรัฐบาล-ปลัดดีอีเอส ต้อนรับ เลขาธิการสหภาพไปรษณีย์แห่งเอเชียและแปซิฟิก
วันอังคารที่ 24 มกราคม 2566
ปลัดดีอีเอส ต้อนรับ เลขาธิการสหภาพไปรษณีย์แห่งเอเชียและแปซิฟิก
ปลัดดีอีเอส ต้อนรับ เลขาธิการสหภาพไปรษณีย์แห่งเอเชียและแปซิฟิก
วันนี้ (24 มกราคม 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับ Dr. Vinaya Prakash Singh เลขาธิการสหภาพไปรษณีย์แห่งเอเชียและแปซิฟิก (Asian-Pacific Postal Union: APPU) องค์การระหว่างประเทศระดับภูมิภาคสําหรับภูมิภาคเอเชียและแปซิฟิก เพื่อส่งเสริมความร่วมมือในด้านการบริการ ไปรษณีย์ระหว่างกัน ณ ห้องรับรองชั้น 8 สป.ดศ.
__________________
รัฐบาลไทย-ข่าวทำเนียบรัฐบาล-รองโฆษกรัฐบาลย้ำโทษกฎหมายจราจรใหม่! ไม่หยุดรถให้คนข้ามทางม้าลาย ปรับไม่เกิน  4,000 บาท ตัดแต้มทันที 1 คะแนน
วันอังคารที่ 24 มกราคม 2566
24/01/2566
รองโฆษกรัฐบาลย้ําโทษกฎหมายจราจรใหม่! ไม่หยุดรถให้คนข้ามทางม้าลาย ปรับไม่เกิน  4,000 บาท ตัดแต้มทันที 1 คะแนน
รองโฆษกรัฐบาลย้ําโทษกฎหมายจราจรใหม่! ไม่หยุดรถให้คนข้ามทางม้าลาย ปรับไม่เกิน  4,000 บาท ตัดแต้มทันที 1 คะแนน
วันที่ 24 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สาระสําคัญของกฎหมายจราจรฉบับใหม่ เน้นการเพิ่มโทษในข้อหาที่กระทบกับความปลอดภัยของผู้ใช้รถใช้ถนน และการเพิ่มโทษผู้กระทําผิดซ้ํา โดยเฉพาะความปลอดภัยของประชาชนต่อการใช้ทางม้าลาย รัฐบาลมีนโยบายเพิ่มมาตรการความปลอดภัยบนทางม้าลายให้เป็นพื้นที่ปลอดภัยแก่ประชาชนอย่างแท้จริง
นางสาวรัชดา กล่าวว่า กรณีผู้ขับขี่ไม่หยุดรถให้คนข้ามทางม้าลาย มีโทษปรับใหม่ ไม่เกิน 4,000 บาท (จากเดิม 1,000 บาท) และตัดคะแนนความประพฤติทันที 1 คะแนน หลังตํารวจได้มีการเปลี่ยนแปลงเพิ่มอัตราโทษความผิดตามกฎหมายจราจร และใช้ระบบบันทึกคะแนนความประพฤติในการขับรถ ทั้งนี้ ผู้มีใบขับขี่ทุกคนจะมี 12 คะแนนเต็ม เมือถูกตัดเหลือ 0 คะแนน จะถูกพักใช้ใบขับขี่ ห้ามขับรถ 90 วัน หากฝ่าฝืนขับรถในช่วงถูกพักใช้ใบขับขี่ มีโทษจําคุก 3 เดือน ปรับไม่เกิน 10,000 บาท หากถูกพักใช้ใบขับขี่เกิน 3 ครั้ง ภายใน 3 ปี จะโดนพักใช้ใบขับขี่มากกว่า 90 วัน และหากถูกสั่งพักใช้ใบอนุญาตขับขี่อีกเป็นครั้งที่ 4 จะพิจารณาเพิกถอนใบอนุญาตขับขี่
“ขอเชิญชวนประชาชนร่วมรณรงค์สร้างจิตสํานึกเกี่ยวกับการใช้ทางม้าลาย "ทางม้าลายปลอดภัย วินัยดี" และร่วมกันรณรงค์ "ยานพาหนะทุกคันหยุดตรงทางม้าลาย คนเดินเท้าใช้ทางม้าลายและทางข้ามทุกครั้ง" นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลย้ำ สถานีกลางกรุงเทพอภิวัฒน์ มีความพร้อมในการเปิดให้บริการรองรับประชาชนจำนวนมาก เชื่อมโยงขนส่งมวลชนหลายเส้นทาง มุ่งเป็นศูนย์กลางการขนส่งระบบรางของประเทศ
วันอังคารที่ 24 มกราคม 2566
24/01/2566
โฆษกรัฐบาลย้ํา สถานีกลางกรุงเทพอภิวัฒน์ มีความพร้อมในการเปิดให้บริการรองรับประชาชนจํานวนมาก เชื่อมโยงขนส่งมวลชนหลายเส้นทาง มุ่งเป็นศูนย์กลางการขนส่งระบบรางของประเทศ
โฆษกรัฐบาลย้ํา สถานีกลางกรุงเทพอภิวัฒน์ มีความพร้อมในการเปิดให้บริการรองรับประชาชนจํานวนมาก เชื่อมโยงขนส่งมวลชนหลายเส้นทาง มุ่งเป็นศูนย์กลางการขนส่งระบบรางของประเทศ และเป็นต้นแบบสถานีอัจฉริยะ 5G แห่งแรกในอาเซียน
วันนี้ (24 ม.ค.66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงกรณีการย้ายขบวนรถไฟจากสถานีหัวลําโพง ไปสถานีกลางกรุงเทพอภิวัฒน์ (สถานีกลางบางซื่อ) ยืนยันว่า สถานีกลางกรุงเทพอภิวัฒน์ มีความพร้อมในการเปิดให้บริการแก่ประชาชนจํานวนมาก และได้ดําเนินการมาระยะหนึ่งแล้ว ทั้งบริการรถไฟชานเมืองสายสีแดง รวมถึงเปิดเป็นศูนย์ฉีดวัคซีนโควิด-19 (ประชาชนเข้ามารับบริการฉีดวัคซีนมากถึง 3.5 ล้านคน) จึงมีสิ่งอํานวยความสะดวกครบครันรองรับการให้บริการแก่ประชาชาชน ทั้งรถไฟฟ้า รถโดยสารประจําทางเชื่อมต่อหลายเส้นทาง อีกทั้งยังเป็นสถานีรถไฟที่ออกแบบเพื่อมวลชน (Universal Design) สะดวกสบาย ปลอดภัย ครอบคลุมทุกคนเท่าเทียมกัน และเป็นต้นแบบสถานีอัจฉริยะ 5G แห่งแรกในอาเซียนอีกด้วย โดยมีสิ่งอํานวยความสะดวกทันสมัยจํานวนมาก อาทิ หุ่นยนต์ต้อนรับ SRT Bot วีลแชร์อัจฉริยะ กล้องวงจรปิดอัจฉริยะดูแลความปลอดภัย ขณะเดียวกันยังมีบันไดเลื่อน เครื่องจําหน่ายตั๋วอัตโนมัติ ศูนย์อาหาร ที่จอดรถสําหรับคนพิการ ลิฟท์ ห้องสุขาที่ทันสมัยและเพียงพอ รวมถึงมีระบบปรับอากาศของชั้นจําหน่ายตั๋วโดยสาร และจุดพักรอ เป็นต้น
นายอนุชาฯ กล่าวว่า สําหรับเหตุผลในการปรับเปลี่ยนสถานีต้นทาง-ปลายทางของขบวนรถไฟทางไกล มาให้บริการ ณ สถานีกลางกรุงเทพอภิวัฒน์นั้น เป็นการดําเนินการเพื่อบรรลุวัตถุประสงค์ของการก่อสร้างสถานีกลางฯ ที่จะให้เป็นศูนย์กลางการขนส่งระบบรางของประเทศ โดยเป็นแผนที่มีการดําเนินการมาอย่างต่อเนื่องหลายสิบปีแล้วตามที่คณะรัฐมนตรีได้มีการอนุมัติโครงการเมื่อปี 2553 และเริ่มก่อสร้างปี 2556 ทั้งนี้ การรถไฟฯ กระทรวงคมนาคม ได้มีการบูรณาการความร่วมมือ จัดสิ่งอํานวยความสะดวกดูแลการเดินทางของประชาชนระหว่างสถานีหัวลําโพงกับสถานีกลางฯ เพื่อบรรเทาความเดือดร้อนและลดภาระค่าใช้จ่าย โดยมีมาตรการช่วยเหลือดูแลผู้โดยสาร ทั้งรถไฟฟ้า และรถโดยสารสาธารณะฟรี รวมถึงจัด Shuttle Bus รับ-ส่งผู้โดยสารตามสถานีรถไฟรายทาง ตั้งแต่สถานีกลางกรุงเทพอภิวัฒน์-สถานีหัวลําโพง เหมือนนั่งรถไฟปกติด้วย โดยในช่วงเริ่มอาจต้องปรับตัวบ้างเพื่อให้เกิดความคุ้นชินกับเส้นทาง ซึ่งยืนยันบริเวณโดยรอบสถานีกลางกรุงเทพอภิวัฒน์ มีระบบคมนาคมขนส่งที่ครบถ้วนทุกระบบ ทั้งรถไฟฟ้าสายสีแดง รถไฟฟ้าสายสีน้ําเงิน รถโดยสารสาธารณะ เชื่อมั่นว่าในอนาคต สถานีกลางกรุงเทพอภิวัฒน์ จะเป็นสถานีปลายทางที่ประชาชนได้รับความสะดวกไม่น้อยกว่าสถานีหัวลําโพงอย่างแน่นอน
-----------------
รัฐบาลไทย-ข่าวทำเนียบรัฐบาล-กรมการจัดหางานแจง “งานทำความสะอาด” แรงงานข้ามชาติทำได้
วันจันทร์ที่ 23 มกราคม 2566
23/01/2566
กรมการจัดหางานแจง “งานทําความสะอาด” แรงงานข้ามชาติทําได้
วันที่ 23 มกราคม 2566 นายไพโรจน์ โชติกเสถียร อธิบดีกรมการจัดหางาน เปิดเผยว่า จากข้อกังวล ของสมาคมนักธุรกิจและการท่องเที่ยวเมืองพัทยา (PBTA) ในเรื่องการขาดแคลนแรงงานแม่บ้าน คนทําความสะอาด เนื่องจากคนไทยไม่ทํา และปัจจุบันจําเป็นต้องใช้แรงงานต่างชาติทดแทน
จึงเสนอให้พิจารณางานที่ห้ามคนต่างชาติทําใหม่อีกครั้งนั้น กรมการจัดหางานขอชี้แจงว่ากรมการจัดหางานได้กําหนดหลักเกณฑ์การนําคนต่างชาติมาทํางานกับนายจ้างในประเทศและการทํางานของคนต่างชาติ โดยจํากัดเสรีภาพในการประกอบอาชีพเท่าที่จําเป็น เพื่อให้นายจ้าง สถานประกอบการมีแรงงานเพียงพอในการขับเคลื่อนกิจการ โดยไม่ให้เกิดการแย่งอาชีพคนไทย ซึ่งงานแม่บ้าน ทําความสะอาด ถือเป็นงานกรรมกรตามประกาศกระทรวงแรงงาน เรื่อง กําหนดงานที่ห้ามคนต่างด้าวทํา บัญชีที่ 4 ซึ่งมีเงื่อนไขให้คนต่างด้าวทํางานนั้นได้ก็แต่เฉพาะงานที่มีนายจ้างและได้รับอนุญาตให้เข้ามาทํางานตาม MoU จํานวน 2 งาน ได้แก่ งานกรรมกร และงานขายของหน้าร้าน ดังนั้นนายจ้าง สถานประกอบการ ที่ประสงค์จ้างแรงงานข้ามชาติทํางานดังกล่าว สามารถจ้างแรงงานที่เข้ามาทํางานตาม MOU โดยไม่ต้องกังวลว่าจะเป็นการทําผิดกฎหมาย
อย่างไรก็ตามในส่วนของชาวต่างชาติที่เข้ามาเปิดร้านอาหาร ร้านพลอย หรือเป็นผู้ลงทุนแล้วจ้างคนไทยเปิดกิจการ นั้น กรม ฯ ขอยืนยันว่า ไม่สามารถทําได้ โดยคนต่างชาติที่จะเป็นเจ้าของกิจการต้องเป็นผู้ได้รับอนุญาตให้ประกอบธุรกิจอย่างถูกต้องตามกฎหมาย ซึ่งเงื่อนไขและหลักเกณฑ์เป็นไปตามพรบ.การประกอบธุรกิจของคนต่างด้าว พ.ศ. 2542 และจะต้องมีใบประกอบธุรกิจที่เกี่ยวข้อง เช่น โรงงาน โรงแรม เป็นต้น และหากจ้างคนไทยให้ทําสัญญาแทนก็ไม่สามารถทําได้ โดยทั้งผู้ว่าจ้างและบุคคลที่รับจ้างจะมีความผิดตามพรบ.เดียวกัน
“กรมการจัดหางาน มีการตรวจสอบและดําเนินคดีกับคนต่างชาติที่ทํางานโดยไม่มีใบอนุญาตทํางาน และคนต่างชาติที่แย่งอาชีพคนไทยอย่างเข้มงวดโดย ปีงบประมาณ พ.ศ. 2566 มีการตรวจสอบนายจ้าง/สถานประกอบการแล้ว จํานวน 10,174 แห่ง ดําเนินคดี 360 แห่ง และตรวจสอบคนต่างชาติ จํานวน 156,471 คน ดําเนินคดี 808 คน ในจํานวนนี้เป็นคนต่างชาติที่แย่งอาชีพคนไทย จํานวน 435 คน ซึ่งอาชีพห้ามที่พบแรงงานต่างด้าวทํางานมากที่สุด ได้แก่ งานเร่ขายสินค้า งานตัดผม งานนวดไทย และงานขับขี่ยานพาหนะ ตามลําดับ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหมรวมใจสวดมนต์ถวายพระพรเจ้าฟ้าพัชรกิติยาภาฯ
วันจันทร์ที่ 23 มกราคม 2566
​สํานักงานปลัดกระทรวงกลาโหมรวมใจสวดมนต์ถวายพระพรเจ้าฟ้าพัชรกิติยาภาฯ
...
(22 มกราคม 2566 เวลา 18.00 น.) พลเอก นุชิต ศรีบุญส่ง รองปลัดกระทรวงกลาโหม พร้อมด้วย สมาคมภริยาข้าราชการสํานักงานปลัดกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จังหวัดปทุมธานี โดยได้นํากําลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคลด้วยความจงรักภักดีขอให้พระองค์ทรงหายจากอาการพระประชวรโดยเร็วและทรงมีพระพลานามัยสมบูรณ์ ทรงสถิตเป็นมิ่งขวัญของพสกนิกรชาวไทยตลอดกาลนิรันดร์
รัฐบาลไทย-ข่าวทำเนียบรัฐบาล-กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
วันจันทร์ที่ 23 มกราคม 2566
กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการอบรมเชิงปฏิบัติการเครือข่ายอนุรักษ์ ดูแลรักษามรดกทางวัฒนธรรม เขตภาคเหนือตอนบน ประจําปีงบประมาณ พ.ศ. 2566 โดยมี ดร.เพชรวรรต วัฒนพงศศิริกุล รองประธานคณะกรรมาธิการ ศาสนา ศิลปะและวัฒนธรรม คณะผู้แทนราษฎร นายพนมบุตร จันทรโชติ อธิบดีกรมศิลปากร นายวีรพงศ์ ฤทธิ์รอด รองผู้ว่าราชการจังหวัดเชียงใหม่ พระเถรานุเถระ พระสังฆาธิการ เจ้าคณะปกครอง ผู้บริหาร สภาวัฒนธรรมจังหวัด เครือข่ายอาสาสมัครท้องถิ่นดูแลรักษามรดกทางศิลปวัฒนธรรม (อส.มศ.) แขกผู้มีเกียรติ และสื่อมวลชนเข้าร่วม ณ โรงแรมกรีนเลครีสอร์ท จังหวัดเชียงใหม่
กรมศิลปากรมีแนวนโยบายส่งเสริมให้ประชาชน องค์กรภาครัฐและเอกชน เข้ามาเป็นเครือข่ายและมีส่วนร่วมในการดําเนินงานดูแลรักษามรดกทางศิลปวัฒนธรรมของชาติ จึงจัดให้มีโครงการอบรมเชิงปฏิบัติการเครือข่ายอนุรักษ์มรดกทางศิลปวัฒนธรรมเขตภาคเหนือตอนบน ประจําปีงบประมาณ พ.ศ. ๒๕๖๖ เพื่อสร้างความรู้ ความเข้าใจในมรดกทางศิลปวัฒนธรรม คุณลักษณะ คุณค่าและความสําคัญ ของมรดกทางศิลปวัฒนธรรมที่มีต่อชาติและท้องถิ่น เสริมสร้างความเข้าใจและตระหนักในบทบาทหน้าที่เครือข่ายมรดกทางศิลปวัฒนธรรมที่มีต่อการดําเนินงานร่วมกันในลักษณะเครือข่ายในการดูแล คุ้มครอง ป้องกัน และรักษามรดกทางศิลปวัฒนธรรมระหว่างกรมศิลปากร อาสาสมัครท้องถิ่นในการดูแลรักษามรดกทางศิลปวัฒนธรรม (อส.มศ.) พระสังฆาธิการ องค์กรปกครองส่วนท้องถิ่น และภาคีเครือข่ายอื่นในเขตพื้นที่ เช่น สภาวัฒนธรรมจังหวัด หน่วยงานราชการในจังหวัด อีกทั้งยังเป็นการสร้างความรู้ความเข้าใจเกี่ยวกับกฎหมาย กฎ ระเบียบที่เกี่ยวข้องกับงานดูแลรักษามรดกทางศิลปวัฒนธรรมภายใต้หน้าที่และความรับผิดชอบของกรมศิลปากร โดยมีเครือข่ายอนุรักษ์ ดูแลรักษามรดกทางศิลปวัฒนธรรมเขตภาคเหนือตอนบนในพื้นที่4 จังหวัด ได้แก่ เชียงใหม่ แม่ฮ่องสอน ลําปาง และลําพูน เข้ารับการอบรมรวม 200 คน ประกอบด้วย อาสาสมัครท้องถิ่นในการดูแลรักษามรดกทางศิลปวัฒนธรรม (อส.มศ.) พระสังฆาธิการ ผู้บริหารองค์กรปกครองส่วนท้องถิ่น ประธานสภาวัฒนธรรมจังหวัดและอําเภอ และวัฒนธรรมจังหวัด
การจัดอบรมในครั้งนี้ นอกจากจะมีการบรรยายโดยวิทยากรผู้ทรงคุณวุฒิแล้ว ยังมีการศึกษาดูงานโบราณสถานและแหล่งโบราณคดีในพื้นที่จังหวัดเชียงใหม่ ณ วัดศรีสุพรรณ วัดหัวฝาย และโบราณสถานเวียงกุมกาม เพื่อเพิ่มพูนความรู้ ความเข้าใจในบทบาทหน้าที่ของเครือข่ายอนุรักษ์ดูแลรักษามรดกทางศิลปวัฒนธรรม และให้การดําเนินงานดูแลรักษามรดกศิลปวัฒนธรรมของชาติในท้องถิ่นเป็นไปอย่างมีประสิทธิผล
รัฐบาลไทย-ข่าวทำเนียบรัฐบาล-พม. จับมือเครือข่าย ฝึกทักษะ สร้างอาชีพให้กลุ่มเปราะบาง พร้อมช่วยผู้สูงอายุปรับปรุง
วันจันทร์ที่ 23 มกราคม 2566
พม. จับมือเครือข่าย ฝึกทักษะ สร้างอาชีพให้กลุ่มเปราะบาง พร้อมช่วยผู้สูงอายุปรับปรุง
พม. จับมือเครือข่าย ฝึกทักษะ สร้างอาชีพให้กลุ่มเปราะบาง พร้อมช่วยผู้สูงอายุปรับปรุง "บ้านสบายเพื่อยายตา"
เมื่อวันที่ 20 มกราคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ วิทยาลัยสารพัดช่างพิษณุโลก เพื่อเยี่ยมให้กําลังใจและมอบความช่วยเหลือแก่นักศึกษาพิการของศูนย์บริการสนับสนุนนักเรียนนักศึกษาพิการ พร้อมทั้งเยี่ยมชมการดําเนินงานของศูนย์ฯ ซึ่งเป็นการบูรณาการความร่วมมือระหว่างกระทรวง พม. และกระทรวงศึกษาธิการ (ศธ.) เพื่อสร้างโอกาสในการประกอบอาชีพให้กับคนพิการ แม่เลี้ยงเดี่ยว และประชาชนผู้ต้องการประกอบอาชีพ รวมถึงร้านกาแฟที่เป็นสถานที่ฝึกอาชีพให้กับคนพิการ ผู้ด้อยโอกาส และกลุ่มเปราะบาง ที่ผ่านการอบรมหลักสูตรระยะสั้น และมีวิทยากรมืออาชีพเข้ามาฝึกสอนการเป็นบาริสต้าอีกด้วย นับเป็นโครงการที่เป็นเครื่องพิสูจน์ได้ว่ารัฐบาลไม่ทิ้งใครไว้ข้างหลัง และตอบโจทย์ทั้งการลดค่าครองชีพของพนักงานและสร้างทักษะ สร้างอาชีพให้แก่นักเรียนและประชาชนที่ต้องพึ่งตนเอง มีรายได้บนความยั่งยืน จะเป็นการเพิ่มศักดิ์ศรีความเป็นมนุษย์ ทั้งนี้ นับเป็นความร่วมมือกันแก้ไขปัญหาความยากจนที่ตอบโจทย์รัฐบาลระหว่างหน่วยงานท้องถิ่น กระทรวง พม. และ ศธ.
นายจุติ กล่าวเพิ่มเติมว่า นอกจากนี้ ตนได้เดินทางไปยังบ้านเลขที่ 98 หมู่ 5 ตําบลวังทอง อําเภอวังทอง จังหวัดพิษณุโลก เพื่อมอบบ้านโครงการปรับปรุงที่อยู่อาศัยสําหรับผู้สูงอายุซึ่งเป็นผู้มีรายได้น้อยและยากไร้ (บ้านสบายเพื่อยายตา) ให้กับนายเสน่ห์ มีมาก ผู้มีความกตัญญูต่อผู้ให้กําเนิดและแผ่นดินบ้านเกิด และมีความพยายาม ต่อสู้ชีวิต ไม่ย่อท้อกับปัญหาอุปสรรค นับว่าบ้านหลังนี้มีความโชคดีมากที่ได้รับงบประมาณสนับสนุนจากการเคหะแห่งชาติ (กคช.) และองค์การบริหารส่วนตําบลวังทองจากเงินกองทุนสวัสดิการชุมชนตําบลวังทอง (กองทุนวันละบาท) รวมถึงภาคธุรกิจเอกชนด้วย ซึ่งถือเป็นตัวอย่างที่ดีในการให้รางวัลกับสังคมสําหรับผู้มีความกตัญญูและสู้ชีวิต อีกทั้งเป็นสิ่งที่เราพยายามทําเพื่อลดความเหลื่อมล้ําในสังคม ทั้งนี้ ระยะเวลา 3 ปีที่ผ่านมา กระทรวง พม. ได้ช่วยซ่อมแซมบ้านผู้สูงอายุและคนพิการไปแล้ว 200,000 ครัวเรือน และในปี 2566 จะเข้าไปช่วยซ่อมแซมอีก 50,000 ครัวเรือน
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-รมว.สุชาติ เปิดอาคารสำนักงานจัดหางาน จ.นครปฐม แห่งใหม่ รองรับบริการประชาชนทุกกลุ่มเป้าหมาย
วันจันทร์ที่ 23 มกราคม 2566
23/01/2566
รมว.สุชาติ เปิดอาคารสํานักงานจัดหางาน จ.นครปฐม แห่งใหม่ รองรับบริการประชาชนทุกกลุ่มเป้าหมาย
รมว.สุชาติ เปิดอาคารสํานักงานจัดหางาน จ.นครปฐม แห่งใหม่ รองรับบริการประชาชนทุกกลุ่มเป้าหมาย
วันที่23มกราคม2566นายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีเปิดอาคารสํานักงานจัดหางานจังหวัดนครปฐม(แห่งใหม่)โดยมีนางสาวบุณยวีร์ไขว้พันธุ์รองอธิบดีกรมการจัดหางานนายอธิสรรค์อินทร์ตรารองผู้ว่าราชการจังหวัดนครปฐมผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดนครปฐมร่วมต้อนรับพระธรรมวชิรานุวัตรเจ้าอาวาสวัดไร่ขิงเจ้าคณะภาค14เป็นประธานสงฆ์ณสํานักงานจัดหางานจังหวัดนครปฐมซึ่งตั้งอยู่เลขที่39หมู่6ตําบลดอนยายหอมอําเภอเมืองนครปฐมจังหวัดนครปฐม
นายสุชาติกล่าวว่ากระทรวงแรงงานตระหนักดีว่าภารกิจในการให้บริการประชาชนของสํานักงานจัดหางานจังหวัดเป็นภารกิจที่มีความสําคัญเป็นอย่างมากเนื่องจากต้องให้บริการแก่ประชาชนทุกกลุ่มเป้าหมายไม่ว่าจะเป็นผู้ว่างงานนักเรียนนักศึกษาผู้พ้นโทษผู้พิการผู้สูงอายุผู้ขาดโอกาสทางสังคมผู้ประกอบการที่ต้องการ หาคนทํางานแรงงานไทยที่ต้องการหางานทั้งในประทศไทยและต่างประเทศรวมถึงแรงงานต่างด้าวล้วนเป็นหน้าที่ที่ข้าราชการและเจ้าหน้าที่ต้องให้บริการอย่างเอาใจใส่ซึ่งบุคคลเหล่านี้คาดหวังมาแล้วว่าต้องได้งานได้อาชีพมีรายได้ที่มั่นคงและยั่งยืนสอดคล้องกับนโยบายของรัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชา“เราจะไม่ทิ้งใครไว้ข้างหลัง”ซึ่งผมจะได้ผลักดันให้ประสบความสําเร็จในทุกกลุ่มเป้าหมาย
“กระทรวงแรงงานขอขอบคุณทุกฝ่ายที่มีส่วนร่วมและให้การสนับสนุนการดําเนินการก่อสร้างอาคารสํานักงานจัดหางานจังหวัดนครปฐมแห่งใหม่ในครั้งนี้จนสําเร็จลุล่วงได้วยดีผมขอกราบขอบพระคุณท่านพระครูโกวิทสุตการเจ้าอาวาสวัดโคกเขมาที่ได้เมตตาจัดหาฤกษ์ในการวางศิลาฤกษ์และเป็นประธานสงฆ์ให้ศีลสวดชัยมงคลคาถากราบขอบพระคุณท่านพระธรรมวชิรานุวัตรเจ้าอาวาสวัดไร่ขิงเจ้าคณะภาค14ที่ได้กรุณามาเป็นประธานสงฆ์ในพิธีเปิดอาคารสํานักงานจัดหางานจังหวัดนครปฐมแห่งใหม่นี้”นายสุชาติกล่าวท้ายสุด
สําหรับอาคารสํานักงานจัดหางานจังหวัดนครปฐมแห่งใหม่นี้กรมการจัดหางานได้รับจัดสรรงบลงทุนสิ่งก่อสร้างรายการอาคารสํานักงานจัดหางานจังหวัดนครปฐมแห่งใหม่ตั้งอยู่เลขที่39หมู่6ตําบลดอนยายหอมอําเภอเมืองนครปฐมจังหวัดนครปฐมบนที่ดินราชพัสดุจํานวน3ไร่เป็นอาคาร2ชั้นเพื่อให้บริการประชาชนทุกกลุ่มเป้าหมายทั้งภารกิจด้านการส่งเสริมการมีงานทําการควบคุมการทํางานของคนต่างด้าวการคุ้มครองคนหางานและงานสนับสนุนอื่นซึ่งนายสุชาติชมกลิ่นรัฐมนตรีว่าการกระทรวงแรงงานได้ให้เกียรติมาเป็นประธานประกอบพิธีวางศิลาฤกษ์เมื่อวันที่20กันยายน2564การก่อสร้างอาคารสํานักงานจัดหางานจังหวัดนครปฐมแล้วเสร็จสมบูรณ์และได้ย้ายที่ทําการมาปฏิบัติงานณอาคารแห่งนี้เมื่อวันที่16มกราคม2566พร้อมที่จะรองรับการให้บริการประชาชนทุกกลุ่มเป้าหมายที่มาติดต่อราชการต่อไป
+++++++++++++++++++
กองเผยแพร่และประชาสัมพันธ์
23มกราคม2566
รัฐบาลไทย-ข่าวทำเนียบรัฐบาล-เอกอัครราชทูตอินเดียประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
วันจันทร์ที่ 23 มกราคม 2566
เอกอัครราชทูตอินเดียประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตอินเดียประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตอินเดียประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เมื่อเร็วๆ นี้ นายราเคศ สิงห์ (H.E. Mr. Nagesh Singh) เอกอัครราชทูตอินเดียประจําประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม ในโอกาสเข้ารับหน้าที่ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) นางรัชนก โคจรานนท์ รองอธิบดีกรมศิลปากร นางสาวอุรุษยา อินทรสุขศรี ผู้อํานวยการกองการต่างประเทศ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ชื่นชมความร่วมมือของทุกภาคส่วนที่ผลักดันนวัตกรรมด้านพลังงานที่เป็นมิตรต่อสิ่งแวดล้อม สอดรับกับนโยบายของรัฐบาลที่มุ่งก้าวสู่สังคมคาร์บอนต่ำ
วันจันทร์ที่ 23 มกราคม 2566
23/01/2566
โฆษกรัฐบาลเผยนายกฯ ชื่นชมความร่วมมือของทุกภาคส่วนที่ผลักดันนวัตกรรมด้านพลังงานที่เป็นมิตรต่อสิ่งแวดล้อม สอดรับกับนโยบายของรัฐบาลที่มุ่งก้าวสู่สังคมคาร์บอนต่ํา
โฆษกรัฐบาลเผยนายกฯ ชื่นชมความร่วมมือของทุกภาคส่วนที่ผลักดันนวัตกรรมด้านพลังงานที่เป็นมิตรต่อสิ่งแวดล้อม สอดรับกับนโยบายของรัฐบาลที่มุ่งก้าวสู่สังคมคาร์บอนต่ํา ช่วยกันแก้ไขปัญหาการเปลี่ยนแปลงสภาพภูมิอากาศ
วันที่ 23 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ภาคเอกชนไทยและภาคประชาสังคมร่วมมือกันคิดค้นแนวทางหามาตรการลดการใช้คาร์บอน พัฒนานวัตกรรมด้านพลังงานจากเทคโนโลยีคาร์บอนต่ํา สอดรับกับนโยบายของรัฐบาลที่มุ่งมั่นแก้ไขปัญหาการเปลี่ยนแปลงสภาพภูมิอากาศ
โฆษกประจําสํานักนายกรัฐมนตรีกล่าวว่า ด้วยความท้าทายด้านสิ่งแวดล้อมที่เป็นประเด็นปัญหาทั่วโลก รัฐบาลไทยให้ความสําคัญพิจารณาหาแนวทางเพื่อแก้ไขปัญหาและป้องกัน ซึ่งในปัจจุบันมีหน่วยงานทั้งภาครัฐและเอกชนคิดค้นแนวทางเพื่อร่วมแก้ไขปัญหา หนึ่งในฝีมือผู้ประกอบการไทยซึ่งคือความร่วมมือของบริษัท เจริญชัยหม้อแปลงไฟฟ้า จํากัด บริษัท อีโนวา อินทิเกรชั่น จํากัด และจุฬาลงกรณ์มหาวิทยาลัยที่ใช้นวัตกรรมเพื่อลดการใช้คาร์บอน คือการพัฒนาหม้อแปลงไฟฟ้าจาก Submersible Transformer Low Carbon ที่ใช้เทคโนโลยีคาร์บอนต่ํา ซึ่งได้ติดตั้งนําร่องในพื้นที่ของจุฬาลงกรณ์มหาวิทยาลัย รวมถึงในบริเวณสยามสแควร์ ด้วยแล้ว โดยนวัตกรรมหม้อแปลงไฟฟ้านี้ ได้รับรางวัลจากหน่วยงาน ได้แก่ จากกรมพัฒนาพลังงานทดแทนและอนุรักษ์พลังงาน รางวัลกระทรวงพลังงาน Energy Award รางวัลนวัตกรรมสินค้าสนับสนุนส่งเสริมสํานักงานนวัตกรรมแห่งชาติ NIA, สินค้า มอก. 384 และใบประกาศเกียรติคุณโครงการสนับสนุนกิจกรรมลดก๊าซเรือนกระจก กระทรวงทรัพยากรธรรมชาติและสิ่งแวดล้อม โดยองค์การบริหารจัดการก๊าซเรือนกระจก (องค์การมหาชน) (อบก.หรือ TGO )
นอกจากรางวัลที่การันตีความสําเร็จแล้ว รัฐบาลชื่นชมความคิดริเริ่ม นับเป็นนวันตกรรมที่เกิดจากความพยายามร่วมมือกันของภาคเอกชนและภาคประชาสังคมที่สอดคล้องกับนโยบายของรัฐบาลที่ต้องการเดินหน้าสร้างพันธมิตร และร่วมมือกับทุกภาคส่วนขับเคลื่อนการพัฒนานวัตกรรมด้านพลังงานที่เป็นมิตรต่อสิ่งแวดล้อม ก้าวสู่สังคมคาร์บอนต่ํา
“นายกรัฐมนตรีชื่นชมความร่วมมือของทุกภาคส่วนที่ร่วมมือกันส่งเสริมการใช้พลังงานสะอาด รวมถึงคิดค้นนวัตกรรมที่จะช่วยลดคาร์บอน ตามเป้าหมายสู่ความเป็นกลางทางคาร์บอน ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ภายในปี ค.ศ. 2065 โดยนายกรัฐมนตรีระบุว่า ปัญหาเรื่องสิ่งแวดล้อม และการเปลี่ยนแปลงของสภาพภูมิอากาศเป็นความท้าทายสําคัญ ที่ไม่เพียงแต่องค์กรภาครัฐที่ต้องดําเนินการแก้ไข แต่เป็นปัญหาของทุกคนในโลก ที่ต้องร่วมมือกัน ความพยายาม ความตระหนักรู้ และริเริ่มของทุกหน่วยงานทั้งเอกชน และประชาสังคมล้วนมีความหมาย เพื่อโลก และคนรุ่นต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมส่งเสริมภาคการท่องเที่ยว โปรโมท Soft Power ไทย ผ่านนโยบายส่งเสริมวัฒนธรรม 5F ต่อยอดการจัดงานเทศกาล – อีเวนต์ เสริมการดึงดูดนักท่องเที่ยว
วันจันทร์ที่ 23 มกราคม 2566
23/01/2566
โฆษกรัฐบาลเผย นายกฯ พร้อมส่งเสริมภาคการท่องเที่ยว โปรโมท Soft Power ไทย ผ่านนโยบายส่งเสริมวัฒนธรรม 5F ต่อยอดการจัดงานเทศกาล – อีเวนต์ เสริมการดึงดูดนักท่องเที่ยว
โฆษกรัฐบาลเผย นายกฯ พร้อมส่งเสริมภาคการท่องเที่ยว โปรโมท Soft Power ไทย ผ่านนโยบายส่งเสริมวัฒนธรรม 5F ต่อยอดการจัดงานเทศกาล – อีเวนต์ เสริมการดึงดูดนักท่องเที่ยว
วันที่ 23 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินหน้าสั่งการให้ทุกหน่วยงานส่งเสริมภาคการท่องเที่ยว สนับสนุนการใช้ Soft Power ผ่านการส่งเสริมวัฒนธรรม 5F เน้นการนําเอกลักษณ์ของไทยมาสร้างประสบการณ์การท่องเที่ยว ดึงดูดนักท่องเที่ยวทั้งไทยและต่างชาติ
โฆษกประจําสํานักนายกรัฐมนตรีกล่าวว่า ด้วยนโยบายสนับสนุนการท่องเที่ยวของนายกรัฐมนตรี ทุกหน่วยงานขานรับการทํางานอย่างเป็นรูปธรรม โดยการท่องเที่ยวแห่งประเทศไทย (ททท.) จะยกระดับการใช้ Soft Power เป็นอีกหนึ่งปัจจัยสําคัญดึงดูดนักท่องเที่ยว โดยใช้แนวทางส่งเสริมวัฒนธรรม 5F ต่อยอดกระแสการเดินทางมาท่องเที่ยวไทย ได้แก่ 1. อาหาร (Food) 2. ภาพยนตร์และวีดิทัศน์ (Film) 3. การออกแบบแฟชั่นไทย (Fashion) 4. ศิลปะการป้องกันตัวแบบไทย (Fighting) และ 5. เทศกาล (Festival) ซึ่งล่าสุด มีแนวทางที่จะใช้การจัดงานเทศกาลและอีเวนต์เพื่อสร้างกระแสการเดินทาง เช่น
- ด้านอาหาร เตรียมประกาศให้ปี 2566 เป็น “ปีแห่งอาหารไทย” (Year of Thai Gastronomy) พร้อมโปรโมทตลาดถนนคนเดิน (Walking Street) และ จะจัดงานเทศกาลอาหารนานาชาติ (Bangkok International Food Festival)
- ด้านภาพยนตร์และวีดิทัศน์ เตรียมเปิดตัวเส้นทางท่องเที่ยว Film City Tour Package ตามรอยภาพยนตร์และซีรีส์ชื่อดัง เพื่อผลักดันให้กระแสการเดินทางปี 2566 มีจํานวนผู้เยี่ยมเยือนตามเป้าหมาย 250 ล้านคน – ครั้ง
- ด้านศิลปะการป้องกันตัวแบบไทย เน้นนําเสนอการต่อสู้มวยไทย โดยวันที่ 6 กุมภาพันธ์ 2566 นี้ มีการจัดงานไหว้ครูมวยไทยครั้งยิ่งใหญ่ที่สุดในโลก (Amazing Muay Thai Festival 2023) ที่อุทยานราชภักดิ์ จังหวัดประจวบคีรีขันธ์ บันทึกสถิติโลกโดยกินเนสบุ๊ค เรคคอร์ดส์ มีผู้มาร่วมงานกว่า 3,500 คน
- ด้านเทศกาล จะมีงาน “เทศกาลเที่ยวเมืองไทย Limited Edition 2566” ในช่วงกลางปี และจะยกระดับงานประเพณีพื้นเมือง ภูมิปัญญาและวัฒนธรรมไทยให้เป็นที่รู้จักของชาวต่างชาติมากขึ้น เช่น งานเทศกาลตรุษจีนที่เยาวราชจะจัดประดับไฟเป็นเวลา 1 เดือนเต็ม เพื่อต้อนรับการกลับมาของนักท่องเที่ยวจีน งานเย็นทั่วหล้ามหาสงกรานต์
“นายกรัฐมนตรีเน้นย้ําการส่งเสริมภาคการท่องเที่ยว ผ่านการใช้เอกลักษณ์ ความเป็นไทย วิถีชีวิต ภูมิปัญญาท้องถิ่น ศิลปวัฒนธรรม เป็นจุดขายสําคัญ ซึ่งความเป็นไทยที่โดดเด่นในทุกเทศกาลยังสามารถต่อยอดสร้างกิจกรรมสนับสนุนการท่องเที่ยวในอนาคตได้อีกมาก ตามแนวทางส่งเสริมวัฒนธรรม 5F ที่ไทยมีศักยภาพ นายกรัฐมนตรีเชื่อมั่นว่าการจัดกิจกรรมต่าง ๆ เหล่านี้ จะเปิดประสบการณ์ให้นักท่องเที่ยวได้สัมผัสความสวยงามของวัฒนธรรม สีสันจากความรื่นเริง ผนวกกับสถานที่ท่องเที่ยวไทยที่สวยงาม” นายอนุชาฯ กล่าว
รัฐบาลไทย-ข่าวทำเนียบรัฐบาล-​Govt to promote tourism soft power through 5Fs
วันจันทร์ที่ 23 มกราคม 2566
23/01/2566
​Govt to promote tourism soft power through 5Fs
​Govt to promote tourism soft power through 5Fs
January 23, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha instructed all concerned agencies to expedite promoting Thailand’s soft power through the implementation of “5Fs” which aims to showcase five major Thai cultures, namely, food, film, fashion, fighting, and festival, to international eyes.
Tourism Authority of Thailand (TAT), as leading tourism agency, responded to the Prime Minister’s policy to promote the country’s 5Fs in a tangible manner. With the target to reach 25 million tourists - visit by the end of this year, TAT has planned a number of events and festivals to attract both domestic and foreign tourists, some of which are as follows:
Food: The year 2023 will be designated as “Year of Thai Gastronomy”. Walking streets will be promoted and “Bangkok International Food Festival” will be organized.
Film: TAT will launch “Film City Tour Package” which enables tourists to visit locations of popular films and drama series
Fighting: Muay Thai will be underlined. “Amazing Muay Thai Festival 2023” will be held on February 6, 2023 at Rajabhakti Park, Hua Hin, Prachuab Kirikhan province. The event features “Wai Kru” ceremony of Muay Thai, and, with the expected 3,500 participants, will be listed in the Guinness World Records
Festival: “Visit Thailand Festival Limited Edition 2023” will be organized around mid-2023, which will showcase local traditions and culture, as well as local wisdoms, to the tourists. The event features 1-month lighting festival at the China Town during Chinese New Year, and Songkran celebration across the country, among others.
According to the Government Spokesperson, the Prime Minister emphasizes promotion of tourism through Thai identities, way of life, local wisdoms, arts and culture, which have great potential to be taken forward for future tourism activities. Aside from the beauty of tourist attractions, the 5Fs approach will reveal to the international tourists spectacular Thai culture and colorful festivities.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการคลังได้รับรางวัล Finance Minister of the Year 2023 ของภูมิภาคเอเชีย-แปซิฟิก จากนิตยสาร The Banker
วันจันทร์ที่ 23 มกราคม 2566
23/01/2566
รัฐมนตรีว่าการกระทรวงการคลังได้รับรางวัล Finance Minister of the Year 2023 ของภูมิภาคเอเชีย-แปซิฟิก จากนิตยสาร The Banker
นายอาคม เติมพิทยาไพสิฐ รัฐมนตรีว่าการกระทรวงการคลัง ได้รับการคัดเลือกให้เป็นรัฐมนตรีว่าการกระทรวงการคลังแห่งปี 2566 (Finance Minister of the Year 2023) ของภูมิภาคเอเชีย-แปซิฟิก จากนิตยสาร The Banker ในเครือ Financial Times
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้รับการคัดเลือกให้เป็นรัฐมนตรีว่าการกระทรวงการคลังแห่งปี 2566 (Finance Minister of the Year 2023) ของภูมิภาคเอเชีย-แปซิฟิก จากนิตยสาร The Banker ในเครือ Financial Times ซึ่งเป็นสิ่งพิมพ์ด้านเศรษฐกิจและการเงินชั้นนําที่ได้รับความเชื่อถือในระดับสากล โดยนิตยสาร The Banker ได้กล่าวยกย่องการบริหารงานด้านเศรษฐกิจของนายอาคม เติมพิทยาไพสิฐ ไม่ว่าจะเป็นการใช้มาตรการต่าง ๆ เพื่อกระตุ้นเศรษฐกิจและเยียวยาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 โดยเฉพาะการดําเนินมาตรการเศรษฐกิจแบบเฉพาะเจาะจงเพื่อช่วยเหลือผู้มีรายได้น้อยและกลุ่มเปราะบาง การสนับสนุนสินเชื่อดอกเบี้ยต่ําให้แก่ผู้ประกอบการท่องเที่ยว และมาตรการกระตุ้นการบริโภคในประเทศ อาทิ มาตรการคนละครึ่ง เป็นต้น รวมถึงการสนับสนุนการพัฒนาเศรษฐกิจที่เป็นมิตรต่อสิ่งแวดล้อม (Green Economy) ผ่านมาตรการทางภาษีต่าง ๆ โดยภายใต้การนําของรัฐมนตรีว่าการกระทรวงการคลัง เศรษฐกิจไทยได้กลับมาฟื้นตัวอีกครั้ง
รัฐมนตรีว่าการกระทรวงการคลังได้กล่าวกับนิตยสาร The Banker โดยแสดงความขอบคุณที่ได้รับคัดเลือกให้เป็นรัฐมนตรีว่าการกระทรวงการคลังแห่งปี 2566 พร้อมทั้งได้กล่าวถึงการดําเนินนโยบายการคลังของไทยผ่านโครงสร้างพื้นฐานดิจิทัลและระบบการชําระเงินของประเทศที่มีความก้าวหน้าอย่างมาก ทําให้มาตรการเยียวยาสามารถเข้าถึงได้ง่ายและเข้าถึงเป้าหมายกลุ่มเปราะบางได้อย่างมีประสิทธิภาพ ซึ่งจากการรักษาวินัยทางการคลังในระยะที่ผ่านมา ทําให้กระทรวงการคลังไทยสามารถใช้มาตรการกระตุ้นเศรษฐกิจและมาตรการเยียวยาที่หลากหลาย โดยยังสามารถบริหารจัดการหนี้สาธารณะได้อย่างดีและปฏิบัติตามกฎหมายด้านวินัยการคลังอย่างเคร่งครัด ทั้งนี้ ในระยะยาว กระทรวงการคลังจะมุ่งรักษาสถานะทางการคลังที่เข้มแข็งและยั่งยืน โดยคาดว่า จะเข้าสู่ดุลการคลังแบบสมดุลภายใน 10 ปี
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร 0-2273-9020 ต่อ 3684
รัฐบาลไทย-ข่าวทำเนียบรัฐบาล-​โฆษกรัฐบาลเผยฯ พระราชบัญญัติกำหนดระยะเวลาดำเนินงานในกระบวนการยุติธรรม พ.ศ. 2565 มีผลบังคับใช้แล้ววันนี้
วันจันทร์ที่ 23 มกราคม 2566
23/01/2566
​โฆษกรัฐบาลเผยฯ พระราชบัญญัติกําหนดระยะเวลาดําเนินงานในกระบวนการยุติธรรม พ.ศ. 2565 มีผลบังคับใช้แล้ววันนี้
ให้ประชาชนมีคุณภาพชีวิต ได้รับความยุติธรรมไม่ล่าช้า ตรวจสอบความคืบหน้าได้
วันนี้ (23 มกราคม 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า พระราชบัญญัติกําหนดระยะเวลาดําเนินงานในกระบวนการยุติธรรม พ.ศ. 2565 มีผลบังคับใช้แล้ววันนี้ (23 มกราคม 2566) ให้กําหนดระยะเวลาดําเนินงานในกระบวนการยุติธรรมทุกขั้นตอนให้ชัดเจน ประชาชนได้รับความยุติธรรมโดยไม่ล่าช้า สามารถตรวจสอบความคืบหน้าการทํางานของหน่วยงานในกระบวนการยุติธรรมได้
โฆษกประจําสํานักนายกรัฐมนตรีเปิดเผยว่า พระราชบัญญัติดังกล่าวสอดคล้องกับ 1 ใน 6 ด้านของยุทธศาสตร์ชาติ ด้านการปรับสมดุลและพัฒนาระบบการบริหารจัดการภาครัฐ และแผนการปฏิรูปประเทศ ซึ่งพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ให้แนวทางไว้
โดยการดําเนินการตามแผนปฏิรูปประเทศด้านกระบวนการยุติธรรมมีขั้นตอนการดําเนินการตามแผนปฏิรูปเพื่อกําหนดระยะเวลาการดําเนินงานในทุกขั้นตอนของกระบวนการยุติธรรมที่ชัดเจน 1. มีกฎหมายที่กําหนดให้หน่วยงานในกระบวนการยุติธรรมกําหนดระยะเวลาดําเนินงานในทุกขั้นตอน และ 2. กําหนดให้หน่วยงานในกระบวนการยุติธรรมสร้างระบบการตรวจสอบหรือแจ้งความคืบหน้าให้ประชาชนตรวจสอบว่าเรื่องที่ใช้บริการหรือเกี่ยวข้องดําเนินงานไปถึงขั้นตอนใด (Tracking / Notification System)
นอกจากนี้ การตราพระราชบัญญัติดังกล่าวยังเป็นไปเพื่อช่วยลดขั้นตอนและความยุ่งยากซับซ้อน และเป็นกลไกให้ประชาชนสามารถติดตามความคืบหน้าของคดีได้โดยสะดวกและรวดเร็ว รวมทั้งยังมีกลไกช่วยเหลือประชาชนผู้ขาดแคลนทุนทรัพย์ให้เข้าถึงกระบวนการยุติธรรมได้ ซึ่งจะเป็นการลดภาระ และอุปสรรคต่อประชาชน พร้อมทั้งนําเทคโนโลยีมาใช้ในการจัดระบบติดตาม ตรวจสอบ และแจ้งความคืบหน้าเพื่อให้ผู้มีส่วนเกี่ยวข้องทราบ ซึ่งหน่วยงานในกระบวนการยุติธรรมที่มีหน้าที่และอํานาจดําเนินงานในกระบวนการยุติธรรม ได้แก่ กระทรวงกลาโหม กระทรวงมหาดไทย กระทรวงยุติธรรม สํานักงานตํารวจแห่งชาติ สํานักงานป้องกันและปราบปรามการฟอกเงิน สํานักงานคณะกรรมการป้องกันและปราบปรามการทุจริตในภาครัฐ คณะกรรมการการเลือกตั้ง คณะกรรมการป้องกันและปราบปรามการทุจริตแห่งชาติ ศาล (ศาลยุติธรรม ศาลปกครอง ศาลทหาร ศาลรัฐธรรมนูญ) องค์กรอัยการ และหน่วยงานในกระบวนการยุติธรรมอื่นตามที่กําหนดในพระราชกฤษฎีกา
“รัฐบาลยึดมั่นให้เกิดสังคมที่สงบสุข เป็นธรรม ขจัดความเหลื่อมล้ํา ให้ประชาชนมีคุณภาพชีวิตที่ดี จึงเดินหน้าผลักดันกฎหมายเพื่อการปฏิรูปประเทศ สร้างความเป็นธรรมในสังคม โดยพระราชบัญญัติกําหนดระยะเวลาดําเนินงานในกระบวนการยุติธรรม พ.ศ. 2565 เป็น 1 ในกฎหมาย 5 ฉบับที่รัฐบาลผลักดันจนเป็นผลสําเร็จ เพื่อให้ประชาชนได้รับความเป็นธรรมโดยไม่ล่าช้า สร้างความเชื่อมั่นของประชาชนต่อกระบวนการยุติธรรม ลดความเหลื่อมล้ําทางสังคม และยกระดับมาตรฐานกฎหมายไทยตามมาตรฐานสากล” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการคลัง ลงพื้นที่ตรวจสอบรายการทรัพย์สินกระทรวงการคลัง โครงการบริหารและดำเนินกิจการระบบท่อส่งน้ำสายหลักในภาคตะวันออก
วันจันทร์ที่ 23 มกราคม 2566
23/01/2566
รัฐมนตรีช่วยว่าการกระทรวงการคลัง ลงพื้นที่ตรวจสอบรายการทรัพย์สินกระทรวงการคลัง โครงการบริหารและดําเนินกิจการระบบท่อส่งน้ําสายหลักในภาคตะวันออก
รมช.คลัง ลงพื้นที่โครงการท่อส่งน้ําหนองปลาไหล - หนองค้อ และโครงการท่อส่งน้ําหนองค้อ - แหลมฉบัง (ระยะที่ 2) ในโครงการบริหารและดําเนินกิจการระบบท่อส่งน้ําสายหลักในภาคตะวันออกของกรมธนารักษ์ กระทรวงการคลัง ในพื้นที่จังหวัดระยอง และจังหวัดชลบุรี
วันนี้ (23 มกราคม 2566) นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า ได้เดินทางมาจังหวัดระยอง และจังหวัดชลบุรี ในโครงการบริหารและดําเนินกิจการระบบท่อส่งน้ําสายหลักในภาคตะวันออกของกรมธนารักษ์ กระทรวงการคลัง โดยลงพื้นที่โครงการท่อส่งน้ําหนองปลาไหล - หนองค้อ และโครงการท่อส่งน้ําหนองค้อ - แหลมฉบัง (ระยะที่ 2) ที่เดิมกรมธนารักษ์ได้ให้บริษัท East Water เป็นผู้บริหารจัดการโครงการไปพลางก่อน และต่อมาบริษัท วงษ์สยามก่อสร้าง จํากัด ได้สัญญาบริหารและดําเนินกิจการระบบท่อส่งน้ําสายหลักในภาคตะวันออก ตั้งแต่วันที่ 23 กันยายน 2565 จึงต้องมีการส่งมอบทรัพย์สินของกระทรวงการคลัง โดยกรมธนารักษ์ ในฐานะคู่สัญญาฝ่ายรัฐ เพื่อให้บริษัท วงษ์สยามก่อสร้าง จํากัด ไปดําเนินการตามสัญญาบริหารฯ
รัฐมนตรีช่วยว่าการกระทรวงการคลังกล่าวต่อว่า การลงพื้นที่ในวันนี้ มาเพื่อตรวจสอบรายการทรัพย์สินของกระทรวงการคลัง รวมถึงรับทราบปัญหา อุปสรรค และมอบแนวทางแก้ไข อํานวยความสะดวก เพื่อให้การ เปลี่ยนผ่านการส่งมอบทรัพย์สินของกระทรวงการคลัง ในส่วนของโครงการท่อส่งน้ําหนองปลาไหล - หนองค้อ และโครงการท่อส่งน้ําหนองค้อ - แหลมฉบัง (ระยะที่ 2) เป็นไปด้วยความเรียบร้อย สําหรับในส่วนของโครงการท่อส่งน้ําดอกกราย นั้น บริษัท East Water ยังคงดําเนินกิจการได้จนถึงวันที่ 31 ธันวาคม 2566 อันเป็นวันสิ้นสุดสัญญา
ทั้งนี้ นายจําเริญ โพธิยอด อธิบดีกรมธนารักษ์ กล่าวเพิ่มเติมต่อว่า ปัจจุบันกรมธนารักษ์ได้เตรียมความพร้อมเพื่อการส่งมอบทรัพย์สินของรัฐในส่วนของโครงการท่อส่งน้ําหนองปลาไหล – หนองค้อ และโครงการท่อส่งน้ําหนองค้อ – แหลมฉบัง (ระยะที่ 2) โดยกรมธนารักษ์ บริษัท East Water และบริษัท วงษ์สยามก่อสร้าง จํากัด ได้ร่วมกันดําเนินการสํารวจทรัพย์สินโครงการท่อส่งน้ําหนองปลาไหล – หนองค้อ และโครงการท่อส่งน้ําหนองค้อ – แหลมฉบัง (ระยะที่ 2) รวมทั้งได้มีการประชุมหารือร่วมกับกรมชลประทาน กรณีการขอสนับสนุนการใช้น้ําจากแหล่งน้ําของกรมชลประทานในการดําเนินโครงการบริหารและดําเนินกิจการระบบท่อส่งน้ําสายหลักในภาคตะวันออก เมื่อวันที่ 17 มกราคม 2566 และเพื่อรับทราบความก้าวหน้าและปัญหาอุปสรรคที่อาจเกิดขึ้นระหว่างการส่งมอบทรัพย์สิน ผู้บริหารของกระทรวงการคลัง บริษัท East Water และบริษัท วงษ์สยามก่อสร้าง จํากัด
จึงได้ลงพื้นที่ร่วมกันในครั้งนี้
รัฐบาลไทย-ข่าวทำเนียบรัฐบาล-รมว.ชัยวุฒิ เยี่ยมสถานีเรดาร์ตรวจอากาศสุราษฎร์ธานี
วันจันทร์ที่ 23 มกราคม 2566
รมว.ชัยวุฒิ เยี่ยมสถานีเรดาร์ตรวจอากาศสุราษฎร์ธานี
รมว.ชัยวุฒิ เยี่ยมสถานีเรดาร์ตรวจอากาศสุราษฎร์ธานี
วันนี้ (23 มกราคม 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมคณะ ตรวจเยี่ยมการดําเนินงานของสถานีเรดาร์ตรวจอากาศ สุราษฎร์ธานีอุตุนิยมวิทยา เพื่อติดตามการดําเนินการตรวจสอบอากาศชั้นบนจากสถานีเรดาร์ การแสดงผลผ่านหน้าจอระบบอัตโนมัติ รวมถึงการขึ้นไปตรวจสอบเรดาร์บนชั้น 9 ของสถานี โดยมี ดร.ชมภารี ชมภูรัตน์ อธิบดีกรมอุตุนิยมวิทยา ข้าราชการ และเจ้าหน้าที่กรมอุตุนิยมวิทยา ร่วมให้การต้อนรับ
__________________
รัฐบาลไทย-ข่าวทำเนียบรัฐบาล-พม. เร่งช่วยเหลือเยียวยาเด็กถูกล่วงละเมิดที่ จ.นนทบุรี และ จ.สระแก้ว
วันจันทร์ที่ 23 มกราคม 2566
พม. เร่งช่วยเหลือเยียวยาเด็กถูกล่วงละเมิดที่ จ.นนทบุรี และ จ.สระแก้ว
พม. เร่งช่วยเหลือเยียวยาเด็กถูกล่วงละเมิดที่ จ.นนทบุรี และ จ.สระแก้ว
กรณีเด็กหญิงอายุ 10 ขวบ ถูกคนขับวินจักรยานยนต์ หลอกพาไปล่วงละเมิดนานกว่า 3 เดือน ซึ่งผู้ปกครองได้เข้าแจ้งความดําเนินคดีแล้ว แต่ไม่มีความคืบหน้า ที่จังหวัดนนทบุรี และกรณีเด็กหญิงอายุ 8 ขวบ ถูกชายข้างบ้านล่วงละเมิดในห้องน้ําภายในศูนย์พัฒนาเด็กเล็กแห่งหนึ่งที่จังหวัดสระแก้ว
เมื่อวันที่ 22 ม.ค. 66นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ปัจจุบัน การล่วงละเมิดเด็กพบว่าส่วนหนึ่งเกิดจากคนใกล้ชิดและคนใกล้ตัว เช่นเดียวกับที่เกิดขึ้นกับเด็ก 2 คนดังกล่าว ซึ่งกระทรวง พม. โดยทีม One Home พม. ทั้ง 2 จังหวัด โดยมีบ้านพักเด็กและครอบครัวด้วย ได้ลงพื้นที่ร่วมกับทีมสหวิชาชีพ เพื่อหารือแนวทางการช่วยเหลือเยียวยาเด็กตาม พ.ร.บ.คุ้มครองเด็ก พ.ศ. 2546 โดยเบื้องต้น โรงพยาบาลในพื้นที่ได้มีการตรวจสภาพร่างกายและการประเมินสภาพจิตใจของเด็ก สําหรับเรื่องความปลอดภัยของเด็กและครอบครัว กระทรวง พม. โดยบ้านพักเด็กและครอบครัวได้เตรียมจัดหาที่พักชั่วคราวไว้ให้ พร้อมทั้งนักสังคมสงเคราะห์และนักจิตวิทยาคอยช่วยดูแลสภาพจิตใจอย่างใกล้ชิด ส่วนเรื่องของคดีความ จะเข้าไปช่วยติดตามให้เป็นไปตามกระบวนการทางกฎหมายต่อไป
นายอนุกูล กล่าวเพิ่มเติมว่า ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดทั่วประเทศได้ใช้กลไกการดําเนินงานอย่างต่อเนื่องของคณะกรรมการคุ้มครองเด็กจังหวัด โดยมีผู้ว่าราชการจังหวัดเป็นประธาน เพื่อช่วยป้องกันและแก้ไขปัญหาเด็กถูกล่วงละเมิดตั้งแต่พื้นที่เกิดเหตุ หากพบเห็นเด็กถูกล่วงละเมิดหรือถูกกระทําความรุนแรง สามารถแจ้งเหตุ 24 ชม. ได้ที่ศูนย์ช่วยเหลือสังคม สายด่วน พม. โทร 1300 และแอปพลิเคชั่น “คุ้มครองเด็ก” อีกทั้งติดต่อสํานักงานพัฒนาสังคมและความมั่นคงของมนุษย์ และ บ้านพักเด็กและครอบครัว ทุกจังหวัดทั่วประเทศ
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​แจงชัด ลงทะเบียนบัตรประชาชนดิจิทัล ผ่านแอป D.DOPA  ไม่ต้องไปแจ้งเขตหรืออำเภอ ใช้บริการแล้ว เกือบ6 หมื่นคน
วันจันทร์ที่ 23 มกราคม 2566
23/01/2566
​แจงชัด ลงทะเบียนบัตรประชาชนดิจิทัล ผ่านแอป D.DOPA  ไม่ต้องไปแจ้งเขตหรืออําเภอ ใช้บริการแล้ว เกือบ6 หมื่นคน
​แจงชัด ลงทะเบียนบัตรประชาชนดิจิทัล ผ่านแอป D.DOPA  ไม่ต้องไปแจ้งเขตหรืออําเภอ ใช้บริการแล้ว เกือบ6 หมื่นคน
วันที่ 23 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการให้บริการระบบพิสูจน์และยืนยันตัวตนทางดิจิทัล (Digital ID) โดยประชาชนสามารถแสดงภาพบัตรประชาชนบนเครื่องมือสื่อสารผ่านแอปพลิเคชัน D.DOPA แทนการแสดงตนด้วยตัวบัตรประจําตัวประชาชนตัวจริง และเจ้าหน้าที่ไม่สามารถปฏิเสธการแสดง Digital ID ของประชาชนได้ เป็นไปตาม พ.ร.บ.การปฏิบัติราชการทางอิเล็กทรอนิกส์ฯ มีผลบังคับใช้แล้วตั้งแต่วันที่ 10 ม.ค. ที่ผ่านมา
ทั้งนี้ กรมการปกครอง ได้เปิดใช้งานนําร่องเมื่อต.ค. 2563 แต่รองรับแค่ 100,000 ราย และต้องไปลงทะเบียนใช้งาน ณ สํานักทะเบียน แต่นับตั้งแต่ วันที่ 20 ม.ค. 2566 เปิดใช้งานระบบรองรับผู้ใช้งาน 60 ล้านคน โดยประชาชนสามารถลงทะเบียนด้วยตนเอง ไม่ต้องเดินทางไปลงทะเบียน ณ สํานักทะเบียนแต่อย่างใด ขณะนี้มียอดผู้ลงทะเบียน 20 -23 ม.ค. 65 แล้วประมาณ 28,000 คน โดยมีผู้ลงทะเบียน ประมาณ 7,000 คน/วัน และหากนับภาพรวมนับตั้งแต่เริ่มนําร่อง มีคนลงทะเบียนใช้งาน จํานวน 52,925 คน
โดยผู้ประสงค์ขอลงทะเบียนระบบการพิสูจน์และยืนยันตัวตนทางดิจิทัล DOPA-Digital ID สามารถดําเนินการได้ ดังนี้
1.ดาวน์โหลดแอปพลิเคชัน “D.DOPA” ของกรมการปกครอง ลงในโทรศัพท์มือถือก่อนลงทะเบียนใช้งานซึ่งรองรับทั้งระบบไอโอเอส (IOS) และระบบแอนด์ดรอย (Android)
2.เปิดแอปพลิเคชัน D.DOPA พร้อมทั้งอนุญาตให้ใช้อุปกรณ์ของเครื่องมือ
3.เลือกหัวข้อ “การลงทะเบียนด้วยตนเอง” และยอมรับข้อตกลงและเงื่อนไขการใช้บริการเพื่อทําการลงทะเบียนสิ่งแทนเอกลักษณ์ดิจิทัล (D.DOPA)
4.ถ่ายรูปด้านหน้าและด้านหลังบัตรประจําตัวประชาชน พร้อมทั้งตรวจสอบข้อมูล หากถูกต้องให้กดปุ่มยืนยัน
5.ถ่ายรูปภาพใบหน้าตนเอง (selfie) ระบบจะทําการถ่ายภาพให้อัตโนมัติ และกดปุ่มยืนยัน
6.หากถูกต้อง ระบบแจ้งเตือนให้ตั้งค่ารหัสผ่าน โดยทั้ง 2 ครั้งต้องเหมือนกัน
7.เมื่อระบุครั้งที่ 2 ถูกต้อง ระบบแจ้งเตือนขอยินยอมโดยระบุรหัสผ่านอีกครั้งเพื่ออัปโหลดข้อมูลลงในแอปพลิเคชันมือถือของตน
8.เมื่อลงทะเบียนเสร็จสิ้น หน้าจอจะแสดงสถานะการสมัครสําเร็จ
“จึงขอเชิญชวนประชาชนใช้บริการบัตรประชาชนดิจิทัล เพราะเป็นการอํานวยความสะดวกในเรื่องการยืนยันตัวตน แม้ไม่ได้พกบัตรประชาชน ก็สามารถพิสูจน์และยืนยันสถานะของตนเองเมื่อต้องติดต่อรับบริการจากหน่วยงานรัฐ ทําธุรกรรมหรือนิติกรรมต่างๆ หรือมีเจ้าพนักงานเรียกตรวจบัตรประชาชน เพียงลงทะเบียนผ่านแอป D.DOPA ประชาชนสามารถใช้สมาร์ทโฟนแสดงต่อเจ้าพนักงานได้เลย” นางสาวรัชดา กล่าว
รัฐบาลไทย-ข่าวทำเนียบรัฐบาล-พม. ขับเคลื่อนการจัดทำสถาปัตยกรรมองค์กร รองรับการพัฒนาระบบดิจิทัลบริการประชาชนกลุ่มเป้าหมาย
วันจันทร์ที่ 23 มกราคม 2566
พม. ขับเคลื่อนการจัดทําสถาปัตยกรรมองค์กร รองรับการพัฒนาระบบดิจิทัลบริการประชาชนกลุ่มเป้าหมาย
พม. ขับเคลื่อนการจัดทําสถาปัตยกรรมองค์กร รองรับการพัฒนาระบบดิจิทัลบริการประชาชนกลุ่มเป้าหมาย
วันนี้ (23 ม.ค. 66) เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการสัมมนาเปิดโครงการสถาปัตยกรรมองค์กร (Enterprise Architecture) ของกระทรวง พม. สําหรับผู้บริหาร หัวหน้าหน่วยงาน และบุคลากรกระทรวง พม. โดยมี ดร. สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (องค์การมหาชน) บรรยายพิเศษ หัวข้อ ยุทธศาสตร์รัฐบาลดิจิทัลกับความสําคัญของการพัฒนาสถาปัตยกรรมองค์กร ซึ่งเป็นการสัมมนาในรูปแบบ Onsite และ Online ณ ห้องประชาบดี ชั้น 19 กระทรวง พม. สะพานขาว ถนนกรุงเกษม กรุงเทพฯ
นายอนุกูล กล่าวว่า ด้วยกระทรวงการพัฒนาสังคมและความมั่นคงของมนุษย์ (พม.) มีวิสัยทัศน์องค์กรในการมุ่งเน้นให้ประชาชนเข้าถึงโอกาส และการคุ้มครองทางสังคม มีความมั่นคงในชีวิต โดยมีพันธกิจที่ต้องการยกระดับเป็นองค์กรดิจิทัล ดังนั้น การจัดทําสถาปัตยกรรมองค์กรจึงเป็นสิ่งสําคัญในการรองรับการพัฒนาระบบดิจิทัลเพื่อให้บริการแก่ประชาชน ซึ่งเป็นแนวคิดการบริหารจัดการองค์กรรูปแบบหนึ่งที่บูรณาการระบบเทคโนโลยีดิจิทัลเข้ากับกระบวนการทํางานอย่างเป็นระบบ โดยมีการเชื่อมโยงในส่วนของกระบวนการทํางาน ข้อมูลที่ใช้ในการปฏิบัติงาน ระบบงานสารสนเทศ รวมถึงโครงสร้างพื้นฐาน ที่รองรับกับความต้องการของผู้ที่เกี่ยวข้องทั้งปัจจุบันและอนาคต จนก่อให้เกิดแผนกลยุทธ์ด้านระบบเทคโนโลยีดิจิทัลทั้งระยะสั้นและระยะยาวสําหรับการผลักดันให้องค์กรดําเนินการตามนโยบายและวิทัศน์ขององค์กรที่กําหนดไว้ได้
นายอนุกูล กล่าวต่อไปว่า ทั้งนี้ กระทรวง พม. จึงร่วมกับ สํานักงานพัฒนารัฐบาลดิจิทัล (องค์การมหาชน) พัฒนาสถาปัตยกรรมองค์กร โดยว่าจ้างให้ที่ปรึกษา บริษัท เวสเทิร์น กรุ๊ป (ประเทศไทย) จํากัด เป็นที่ปรึกษาดําเนินโครงการสถาปัตยกรรมองค์กร (Enterprise Architecture) ของกระทรวง พม. เพื่อการจัดทําสถาปัตยกรรมองค์กรของกระทรวง พม. ให้ครอบคลุมทั้งสถาปัตยกรรมปัจจุบัน อนาคต และแบบพิมพ์เขียวสถาปัตยกรรมองค์กรในมุมมองด้านการดําเนินงานและมุมมองเชิงสถาปัตยกรรมองค์กรด้านอื่น ๆ ที่เกี่ยวข้อง และเพื่อการกําหนดแผนการดําเนินงาน (Roadmap) ที่ส่งผลต่อการบรรลุถึงสถานะในอนาคตของสถาปัตยกรรมองค์กร
นายอนุกูล กล่าวเพิ่มเติมว่า นอกจากนี้ เพื่อการจัดทําข้อเสนอเชิงนโยบายในการส่งเสริมและผลักดันกรอบการออกแบบสถาปัตยกรรมองค์กรไปสู่การขับเคลื่อนระบบเทคโนโลยีดิจิทัลของกระทรวง พม. สําหรับการนําไปใช้ในการออกแบบและพัฒนาบริการรัฐที่ตอบโจทย์การใช้งานของประชาชนมากที่สุด และแนวทางการบูรณาการร่วมกับหน่วยงานภาครัฐอื่น ๆ อีกทั้งเพื่อการเสริมสร้างความรู้ความเข้าใจด้านสถาปัตยกรรมองค์กรแก่บุคลากรของกระทรวง พม. อีกด้วย
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนการท่องเที่ยว เลียบชายฝั่งทะเล ตามนโยบายของรัฐมนตรีว่าการกระทรวงคมนาคม
วันจันทร์ที่ 23 มกราคม 2566
กรมทางหลวงชนบท สนับสนุนการท่องเที่ยว เลียบชายฝั่งทะเล ตามนโยบายของรัฐมนตรีว่าการกระทรวงคมนาคม
พัฒนาถนนสาย สข.4009 จังหวัดสงขลา คืบหน้ากว่า 70% คาดแล้วเสร็จในเดือนมิถุนายน 2566
กรมทางหลวงชนบท (ทช.) กระทรวงคมนาคม ได้ดําเนินการตามมติคณะรัฐมนตรีในการพัฒนาทางหลวงชนบทสนับสนุนแผนพัฒนาการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera) ส่งเสริมศักยภาพด้านการท่องเที่ยวริมชายฝั่งทะเลสาบสงขลาและพัฒนาโครงข่ายทางหลวงชนบท ตลอดจนอํานวยความสะดวกปลอดภัยในการเดินทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยทําการก่อสร้างถนนทางหลวงชนบท สาย สข.4009 แยก ทล.4083 - บ้านกระแสสินธุ์ อําเภอกระแสสินธุ์ จังหวัดสงขลา มีจุดเริ่มต้นโครงการบริเวณ กม. ที่ 0+000 เลียบตามแนวชายฝั่งทิศตะวันออกเฉียงเหนือของทะเลสาบสงขลา บริเวณ อําเภอระโนด ไปสิ้นสุดโครงการบริเวณ กม. ที่ 10+655 อําเภอกระแสสินธุ์ รวมระยะทาง 10.655 กิโลเมตร ซึ่งมีลักษณะการก่อสร้างเป็นถนนแอสฟัลท์ติกคอนกรีต ขนาด 2 ช่องจราจร ความกว้าง 7 เมตร ไหล่ทางกว้างข้างละ 1 - 2.5 เมตร พร้อมขยายความกว้างของสะพาน จํานวน 2 แห่ง ติดตั้งระบบไฟฟ้าแสงสว่าง รางระบายน้ํา ทางเท้าบริเวณชุมชนและโรงเรียน รวมทั้งติดตั้งเครื่องหมายจราจรและอุปกรณ์อํานวยความปลอดภัย โดยใช้งบประมาณในการก่อสร้าง 124 ล้านบาท ทั้งนี้ เมื่อก่อสร้างแล้วเสร็จจะช่วยยกระดับโครงข่ายสายทางเชื่อมแหล่งท่องเที่ยวที่ได้มาตรฐานของจังหวัดและภูมิภาค รองรับการขยายตัวด้านการท่องเที่ยวเมืองรอง และส่งเสริมแหล่งท่องเที่ยวชายฝั่งทะเลภาคใต้แหล่งใหม่ที่สามารถเข้าถึงได้ง่าย เพื่อการเดินทางที่สะดวกและมีความปลอดภัย อีกทั้งยังเป็นเส้นทางลัด ทางเลี่ยง ที่สามารถแบ่งเบาปริมาณจราจรของถนน ทล.408 ในกรณีฉุกเฉินหรือในช่วงเทศกาลได้อีกด้วย
ปัจจุบันโครงการดังกล่าวมีความคืบหน้าไปแล้วกว่า 70% ขณะนี้อยู่ระหว่างบดอัดชั้นพื้นทางปูผิวจราจรแอสฟัลท์ติกคอนกรีต และดําเนินการงานอํานวยความปลอดภัย ซึ่งคาดว่าจะก่อสร้างแล้วเสร็จในเดือนมิถุนายน 2566
รัฐบาลไทย-ข่าวทำเนียบรัฐบาล-ประชุมคณะทำงานพัฒนาระบบเอกสารอิเล็กทรอนิกส์
วันจันทร์ที่ 23 มกราคม 2566
ประชุมคณะทํางานพัฒนาระบบเอกสารอิเล็กทรอนิกส์
ประชุมคณะทํางานพัฒนาระบบเอกสารอิเล็กทรอนิกส์
23 ม.ค. 2566 - ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานพัฒนาระบบเอกสารอิเล็กทรอนิกส์ของกระทรวงดิจิทัลเพื่อเศรษฐกิจและสังคม ครั้งที่ 1/2565 พร้อมด้วย นายเวทางค์ พ่วงทรัพย์ รองปลัดกระทรวงฯ และข้าราชการ เจ้าหน้าที่ที่เกี่ยวข้อง เข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคมสั่งการกรมเจ้าท่าเร่งตรวจสอบ แก้ไข และเยียวยาเหตุเรือบรรทุกน้ำมันระเบิดและเกิดเพลิงไหม้ในอู่ซ่อมเรือที่จังหวัดสมุทรสงคราม (ฉบับที่ 3)
วันจันทร์ที่ 23 มกราคม 2566
รัฐมนตรีว่าการกระทรวงคมนาคมสั่งการกรมเจ้าท่าเร่งตรวจสอบ แก้ไข และเยียวยาเหตุเรือบรรทุกน้ํามันระเบิดและเกิดเพลิงไหม้ในอู่ซ่อมเรือที่จังหวัดสมุทรสงคราม (ฉบับที่ 3)
...
รัฐมนตรีว่าการกระทรวงคมนาคมสั่งการกรมเจ้าท่าเร่งตรวจสอบ แก้ไข และเยียวยาเหตุเรือบรรทุกน้ํามันระเบิดและเกิดเพลิงไหม้ในอู่ซ่อมเรือที่จังหวัดสมุทรสงคราม (ฉบับที่ 3)
จากเหตุการณ์เรือสมูธซี 22 หมายเลขทะเบียนเรือ 620000791 ระเบิดและเกิดเพลิงไหม้ เมื่อวันที่ 17 มกราคม 2566 เวลา 09.25 น. ขณะจอดรอทําการซ่อมแซม บริเวณท่าเทียบเรือบริษัท รวมมิตรด็อคยาร์ด จํากัด ตําบลแหลมใหญ่ อําเภอเมือง จังหวัดสมุทรสงคราม ทําให้มีผู้ได้รับบาดเจ็บ 4 ราย เสียชีวิต 8 ราย บ้านเรือนของประชาชนได้รับผลกระทบประมาณ 130 หลังคาเรือน นายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้สั่งการให้กรมเจ้าท่า (จท.) จัดเจ้าหน้าที่เร่งสํารวจและตรวจสอบร่วมกับหน่วยงานท้องถิ่น เพื่อเยียวยาให้กับผู้ที่ได้รับผลกระทบจากเหตุการณ์ดังกล่าว
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า เปิดเผยว่า ได้มอบให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย จัดเจ้าหน้าที่ จท. สํารวจและตรวจสอบผู้ที่ได้รับผลกระทบร่วมกับหน่วยงานที่เกี่ยวข้องและหน่วยงานท้องถิ่น พร้อมทั้งประสานงานกับบริษัท รวมมิตรด็อคยาร์ด จํากัด เยียวยาผู้ที่ได้รับผลกระทบ และเร่งเก็บกู้ชิ้นส่วนของเรือที่ตกลงในแม่น้ํา พร้อมกับวางทุ่นเครื่องหมายเป็นจุดสังเกต เพื่อความปลอดภัยในการเดินเรือ พร้อมกันนี้ จท. ได้ออกประกาศที่ 2/2566 ลงวันที่ 17 มกราคม 2566 ห้ามไม่ให้เรือเดินเข้าใกล้เรือสมูธซี 22 ในระยะ 200 เมตร เพื่อความปลอดภัย และแต่งตั้งคณะกรรมการตรวจสอบข้อเท็จจริง โดยมี ผู้อํานวยการสํานักงานเจ้าท่าภูมิภาคที่ 3 เจ้าพนักงานตรวจท่า เจ้าพนักงานตรวจเรือ นิติกรจากสํานักงานเจ้าท่าภูมิภาคสาขาสมุทรสงคราม ผู้เชี่ยวชาญจากบริษัท พี.เอส.พี สเปเชียลตี้ส์ จํากัด บริษัท เชลล์แห่งประเทศไทย จํากัด และบริษัท พีทีจี เอ็นเนอยี จํากัด ร่วมตรวจสอบข้อเท็จจริง และวางแนวทางการป้องกันไม่ให้เกิดเหตุซ้ํา
ทั้งนี้ บริษัท รวมมิตรด็อคยาร์ด จํากัด ได้เยียวยาให้กับผู้ที่ได้รับผลกระทบด้วยการมอบเงิน จํานวน 132,000 บาท ให้กับโรงเรียนวัดศรัทธาธรรม สําหรับใช้ซ่อมแซมอาคารที่ได้รับความเสียหายให้สามารถจัดการเรียนการสอนต่อไปได้ โดยอยู่ระหว่างการร่วมกับองค์กรปกครองส่วนท้องถิ่นที่เกิดเหตุสํารวจความเสียหายของชาวบ้านที่ได้รับผลกระทบ และจะเร่งเก็บกู้ชิ้นส่วนเรือในแม่น้ําให้แล้วเสร็จโดยเร็ว เพื่อความปลอดภัยในการเดินเรือและบรรเทาความเดือดร้อนของประชาชน สําหรับสาเหตุของการระเบิดและเกิดเพลิงไหม้อยู่ระหว่างการสอบสวน ซึ่ง จท. จะรายงานให้ทราบต่อไป